
ZAPISNIK
3. sestanka komisije RZS za usposabljanje v ribištvu
v tem mandatu
Sestanek je bil v sredo, 29. januarja 2020, z začetkom ob 16:00 uri v pisarni Ribiške zveze Slovenije v Ljubljani, Tržaška cesta 134.
Prisotni:
- k o m i s i j a :	Djordje VUČKOVIĆ (predsednik komisije) ter člani: mag. Matej LUŠTEK, Mohor SLATNER,
- drugi vabljeni:	mag. Igor MILIČIĆ (sekretar RZS).
Opravičili:	- člani komisije:    Peter VALIČ.
- drugi vabljeni:	dr. Miroslav ŽABERL (predsednik RZS).

Odsotni: 	 - člani komisije:    Tone VOZELJ.

SKLEPČNOST:	Od petih so bili prisotni trije člani komisije. Sestanek je sklepčen.

Predlagan je bil dnevni red:

1. Pregled in obravnava zapisnika 2. sestanka komisije ter poročilo o realizaciji sklepov.
1. Obravnava predloga plana dela komisije za leto 2020.
2. Obravnava in opredelitev rokov višjih oblik izobraževanj in izpitov za leto 2020.
3. Obravnava in opredelitev rokov za izvedbo usposabljanja za pridobitev naziva športni delavec v sladkovodnem ribištvu.
4. Obravnava in opredelitev rokov za izvedbo usposabljanj vodstev ribiških družin v letu 2020.
5. Obravnava pobude za spremembo sklepa št. 9 in sklepa št. 10, 4. sestanka KUR v prejšnjem mandatu, glede zmanjšanja števila kandidatov kot pogoj za izvedbo seminarjev in izpitov za višje oblike usposabljanja in za izvedbo ribiških izpitov.
6. Predlog za imenovanje Dr. Domna Jakliča, člana RD Novo mesto, za predavatelja za višje oblike usposabljanj.
7. Obravnava statističnih podatkov o delu komisije  v letu 2019.
8. Razno
 
Na predlog predsednika komisije D. Vučkovića je bila dodana nova točka 8. »obravnava statističnih podatkov o delu komisije 2019«. Prisotnim članom je povedal še, da zaradi objektivnega upravičenega razloga (bolniška odsotnost poslovne tajnice RZS) poročilo o delu komisije za leto 2019 ni bilo dokončano in pripravljeno za obravnavo na tej seji.
Dopolnjeni dnevni red je bil sprejet soglasno.



AD 1
Pregled in obravnava zapisnika 2. sestanka komisije ter poročilo o realizaciji sklepov.

Zapisnik in pregled realizacije sklepov so člani komisije prejeli v pisni obliki v gradivu za sejo, ustno pa ga je povzel predsednik komisije D. Vučković. Člani komisije na podano vsebino niso imeli pripomb.

Sprejet je bil:
Sklep 1: člani komisije potrjujejo zapisnik in poročilo o realizaciji sklepov 2. seje komisije.


AD 2

Obravnava predloga plana dela komisije za leto 2020.

Povzetek razprave: člani komisije so obravnaval problematiko usposabljanja ribiških inštruktorjev in glede na podane predloge, sklenili izvesti usposabljanje, kljub majhnemu številu sedmih prijavljenih v letošnjem letu. Glede ažuriranja Ribiškega priročnika se prisotni člani komisije strinjajo, da vsebino priročnika zaenkrat še ni potrebno spreminjati. Po sklepih komisije iz prejšnjih let, je RZS zagotovila ponatis dovoljšnega števila priročnikov. Glede vprašanja priprave novega priročnika za elektroribiče (IER), so se člani seznanili da je realizaciji; je pa v veliki meri dokončna realizacija odvisna od službene obremenjenosti avtorjev priročnika. Pri vprašanju obnovitvenih usposabljanj za čuvaje in IER je predsednik D. Vučković izpostavil željo po realizaciji teh dveh seminarjev, ki sta lani izostala zaradi premalo prijav. Na posvetu s predsedniki 23.1. 2020 so bili predstavljeni trije predlogi za usposabljanje vodstev RD:

1. vodenje RD in koristna web orodja za vodenje;
2. posegi v vodotoke – možni vplivi in vloga RD;
3. klimatske spremembe in njihov vpliv na ribiško upravljanje

Po razpravi je bil sprejet
Sklep 2: predlog plana plan usposabljanj za leto 2020 je sprejet.


AD 3
Obravnava in opredelitev rokov višjih oblik izobraževanj in izpitov za leto 2020.
Gradivo so člani komisije dobili v pisni obliki, ustno  je predvideno časovnico predstavil član komisije M. Slatner. Pri usposabljanjih za elektroribiče so se prisotni člani strinjali, da mora RZS prilagoditi termine glede na prisotnost zdravnika M. Thalerja.

Po  razpravi je komisija sprejela:
Sklep 3: komisija potrjuje terminski načrt višjih oblik usposabljanj za 2020 kot sledi:
1. Elektroribiči:  - predavanji  15. 2. in 22. 2. ter izpit 7. 3.,
2. Gospodarji RD:  - usposabljanja in izpit se izvedejo v septembru ali oktobru 2020 ,
3. Ribiški Čuvaji: - predavanji 21. in 28.  3.  ter  izpit 18. 4. ,
4. Obnovitveni elektroribiči: - enodnevni seminar predvidoma marca ali aprila,
5. Ribiški inštruktorji:  - enodnevni seminar 14. 3.,
6. Obnovitveni čuvaji: - enodnevni seminar 13. 6.,

7. Mentorji mladih ribičev v RD : - v času muharskega tabora od 22. do 24. 5..


AD 4
Obravnava in opredelitev rokov za izvedbo usposabljanja za pridobitev naziva športni delavec v sladkovodnem ribištvu.

Povzetek razprave: sekretar RZS I. Miličić je članom komisije predstavil zakonske zahteve da RZS kot nacionalna panožna športna zveza sprejme ustrezen program usposabljanja vaditeljev in trenerjev. Brez sprejetja tega programa RZS ne bo več mogla kandidirati na razpisih Ministrstva za šolstvo in šport (MIZŠ). Osnutek programa je bil usklajen s predsednikom RZS in pisno predstavljen članom komisije. Osnutek predstavlja skupek vseh treh predmetnikov (ribiški inštruktorji, mentorji mladih ribičev in športni delavci v sladkovodnem ribištvu).

Po razpravi je komisija sprejela

Sklep 4: komisija daje pozitivno mnenje glede predstavljenega osnutka in predlaga, da se ga posreduje MIZŠ in v sprejem na UO RZS.


AD 5
Obravnava in opredelitev rokov za izvedbo usposabljanj vodstev ribiških družin v letu 2020.

Člani komisije so obravnavali predloge in sprejeli

Sklep 5: komisija potrjujejo predstavljen seznam usposabljanj za vodstva RD za leto 2020 kot sledi:
1. Klimatske spremembe in njihov vpliv na ribiško upravljanje – 13. 3. v okviru ribiškega sejma v Celju,
2. Posegi v vodotoke: možni vplivi in vloga RD – dne  11. 6.  v ČZS Lukovica,
3. Vodenje RD in koristna web orodja za vodenje -  jesen (okt., nov.) predvidoma v ČZS Lukovica.


AD 6

Obravnava pobude za spremembo sklepa št. 9 in sklepa št. 10, 4. sestanka KUR v prejšnjem mandatu, glede zmanjšanja števila kandidatov kot pogoj za izvedbo seminarjev in izpitov za višje oblike usposabljanja in za izvedbo ribiških izpitov.

Povzetek razprave: predsednik D. Vučković je predstavil pobudo v luči zmanjšanja števila kandidatov za višje oblike usposabljanja in za ribiške izpite. V zadnjih letih se je pojavil problem, da imamo premalo kandidatov za posamezna usposabljanja kar vodi v odpovedi le-teh. Člani komisije se strinjajo s predlogom, da je je številčna meja za ribiške izpite in za višje oblike usposabljanja 15 prijavljenih. Pri višjih oblikah bi bilo za izvedbo usposabljanja možno upoštevati že 13 prijavljenih kandidatov predvsem glede na izražene potrebe pri RD.  

Po krajši razpravi je komisija sprejela:

Sklep 6: višje usposabljanje se izvede, če je praviloma prijavljenih najmanj 15 kandidatov.
Sklep 7: ribiški izpit se izvede, če je praviloma prijavljenih najmanj 15 kandidatov.


AD 7
Predlog za imenovanje dr. Domna Jakliča, člana RD Novo mesto, za predavatelja za višje oblike usposabljanj.

Predlog imenovanja je bil pisno predstavljen v gradivu.  dr. Jaklič, univ. dipl. biolog in doktorand s področja mikrobiologije. Je član RD Novo mesto in je zelo aktiven pri aktivnostih RD.

Po kratki razpravi so člani komisije sprejeli
Sklep 8: komisija je potrdila predlog za imenovanje dr. Domna Jakliča kot predavatelja za  višje oblike usposabljanj in ga posreduje UO RZS v končno potrditev. Strokovna služba RZS po potrditvi, vloži na MKGP vlogo za dopolnitev seznama predavateljev višjih oblik usposabljanj.  


						AD 8
Obravnava statističnih podatkov o delu komisije  v letu 2019.
D. Vučkovič prebral statistične podatke o usposabljanjih v preteklem letu.

Sprejet je bil:

Sklep 9: komisija se je seznanila s statističnimi podatki o delu komisije v letu 2019.

AD 9
Razno.

1. [bookmark: _GoBack]možnost obnovitvenega seminarja za gospodarje RD  – komisija vidi upravičenost uvedbe takega usposabljanja in predlaga UO RZS, da se tako usposabljanje izvede za gospodarje, ki so izpit opravili pred 10 leti ali več. RZS pridobi podatke o potrebah od RD.


Vsi sklepi so bili sprejeti soglasno. Sestanek je bil končan ob 1800 uri.

Ljubljana, 5. februar  2020.


Zabeležil:	Predsednik komisije:
mag. Igor MILIČIĆ	Djordje VUČKOVIĆ
	


OPOMBA:	Sekretar RZS objavi zapisnik na spletnih straneh zveze po njegovi verifikaciji na seji UO.

Po verifikaciji predsedujočega kopije zapisnika v e- verziji prejmejo:
1. člani komisije,
1. člani UO,
2. v zapisniku zadolženi posamezniki,
3. arhiv RZS.

Zapis prejemnikov po elektronski pošti je v arhivu RZS.

Datum verifikacije zapisnika na seji UO RZS: ____________. 2018.

Po verifikaciji na seji UO RZS sekretar RZS objavi zapisnik na spletni strani RZS, obvestilo o objavi pa prejmejo:	-	člani komisije,
4. morebitni drugi udeleženci sestanka,
5. člani UO,
6. člani NO RZS,
vse RD.

